黄现璠

黄现璠（壮语：Vangz Yenfanh；），原名甘锦英，壮族人，中国现代出名个教育家、民族学家、历史学家、社会科学家 中国社会科学网（CASS）  ，中国现代民族学个奠基人之一国际知名民族学家黄现璠（民族网），帮中国民族学个八桂学派有关系。

 生平 
黄现璠原名叫甘锦英，17岁个辰光改个名。伊生勒广西省新宁州六都渠思村（乃朝广西壮族自治区崇左市扶绥县渠旧镇三合村渠思屯）。民国15年（1926年），伊考试考进北京师范大学，读北师大预科。伊发现伊老欢喜史籍，以教育为业，立志振兴民族文化，一世人朆改变。两年以後，伊进仔北师大史学门。民国21年（1932年），黄现璠勒北师大获得学士文凭，勒垃研究院深造。民国24年（1935年）冬天，伊考进日本东京帝国大学大学院，主攻东洋史。民国26年（1937年），日本军队来勒卢沟桥搞事体，闹出来七七事变。黄现璠急忙赶转来，勒广西大学、中山大学、桂林好几隻大学里向教书。伊教过好几门功课，有中国通史、先秦史、断代史，还有文史学、文献学啥个，是壮族历史上第一位大学教授。  地情影像网（ggiic）：壮族首位大学教授——黄现璠 《黄现璠——桂海学术泰斗》，登勒金星华主编；乔继堂，崔占华著个《共和国少数民族文化学者传》51页，贵阳：贵州民族出版社出个，2013年

内战个辰光，黄现璠一心一意扑勒少数民族社会历史个实地调查研究丄，伊有空就带仔学生钻到边疆个幺二角落里去打听当地人个风俗习惯，搜集老底子个资料，同少数民族同吃同住。

中华人民共和国成立以後，伊先后做仔桂西僮族自治区人民政府委员、广西省人民委员会委员等职务。Xianfan: Pioneer of Modern Chinese Ethnic Minority Fieldwork 黄现璠：奠定中国现代少数民族田野调查先驱地位（凤凰新闻网）作为广西文化教育界唯一个代表，伊当选仔第一届中国人民对外文化协会（后首来改名叫中国人民对外友好协会）理事、第一届全国人大代表、全国人大民族委员会委员、中央对外文化联络委员会委员等等要紧个职务，参与国家层面个民族事体搭对外文化交流。同一淘做事个人商量，好生生治理少数民族地区。对壮族地方个建设、广西大学恢复起来个事体，提出仔老多建议，做出蛮重要个贡献。黄现璠自传， 收勒《黄现璠教授百年诞辰纪念文集》，广西师范大学编印，1999年11月，第1-2页。

1957年反右运动个辰光，伊畀人打成右派，判处无期徒刑，1981年8月份平反。1982年1月18号，伊因为生毛病故脱。

 纪念 
 桂林中学勒1998年11月13号设立「黄现璠奖学金」，每年勒伊生日當天颁发。
 1999年11月份，广西师范大学特地为咾伊办诞辰一百周年纪念座谈会，设立「黄现璠优秀少数民族学生奖学金」搭「黄现璠教授见义勇为基金」。座谈会以後，大家拿会上各位代表讲个言话搭仔黄老生前朋友写个纪念文章收集起来，编印成《黄现璠教授诞辰百年纪念文集》；又出版仔学术文章选集《古书解读初探——黄现璠学术文章选》，表彰伊个学术成就。广西师范大学设仔黄现璠纪念奖学金。南宁：《广西日报》，1999年11月26号。
 广西师范大学勒2003年11月13号设立「黄现璠出版基金」。
 2017年8月21号，黄现璠故居成为扶绥县文物保护单位。《扶绥县人民政府文件》，扶政发[2017]9号，2017年8月21号盖章。https://www.uschinapress.com/static/content/SH/2022-09-28/1024792362809176064.html  著名学者黄现璠铜像在家乡扶绥落成-侨报网
 广西南宁市南湖公园勒2018年造仔一条名人纪念路，路面上刻有黄现璠个简介。
 2022年9月10号，碰巧教师节搭中秋节，扶绥县文化体育局勒伊故乡搞仔黄现璠先生铜像揭幕仪式。黄现璠铜像落成揭幕仪式在中国·乐养城举行
 2023年11月份，广西师范大学开仔纪念黄现璠教授124周年诞辰，勒雁山校区综合教学楼前头立仔一尊铜像。独秀学人——校史人物铜像集群

 著作 
 《中国通史纲要》，商务印书馆，1932-1934。
 《高中外国史》两册，北平立达书局，1933年。
 《元代农民个生活——附奴隶考》有高岩著、黄现璠译，北平蓓蕾学社，1934年。
 《唐代社会概略》，上海商务印书馆，1936年3月初版，1937年2月再版，2009年11月吉林出版集团再版
 《宋代太学生之救国运动》，上海商务印书馆1936年10月初版；台湾台北文星书店1956年1月重印、1965年5月三印；上海书店，1996年影印民国版，2009年11月吉林出版集团再版。
 《中国通史讲稿》，广西大学教务处铅印，1938年。
 《殷代社会史》，广西大学图书馆铅印，1950年。
 《中国封建社会史》，广西大学图书馆铅印，1952年。
 《中国历史名著选读》，广西师范学院图书馆铅印，1953年。
 《广西僮族反抗压迫史》，广西少数民族社会历史调查组印，1957年。
 《广西省大新县个僮族调查资料》，广西少数民族社会历史调查组印，1957年。
 《广西壮族社会个历史调查报告》，广西少数民族社会历史调查组印，1957年。
 《汉族个形成》，广西师范学院教务处油印，1976年。
 《壮族通史》，广西民族出版社，1988年11月。
 《古书解读初探——黄现璠学术论文选》，广西师范大学出版社，2004年。
 《中国历史朆奴隶社会——兼论世界古代奴搭社会形态》，广西师范大学出版社，2015年。
 《黄现璠自述》，广西师范大学出版社，2018年。

 注解 

 外头链接 
《古书解读入门——黄现璠学术论文选》裡向，塚田诚之个序 
中国民族- 桂海学术泰斗黄现璠 
   中国网：中国现代民族学奠基人——黄现璠
 中国高校人文社会科学信息网

Category:中国民族学家
Category:中国历史学家
Category:中国教育家
Category:广西人
Category:第一届全国人大代表
Category:中国农工民主党党员